AQShning Pueblo shahrida yashovchi Deyv Maxalik 34 yil ichida 303 litr qon topshirdi. Bu haqda Unilad sayti xabar berdi. Foto: Fox 21 News Qariya onasining do‘stiga qon quyish kerak bo‘lganda birinchi marta qon topshirgan. Shundan keyin u muntazam ravishda qon topshira boshlagan: u har ikki hafta uyidan 160 km olisdagi shifoxonaga o‘z qonini xayriya qilgani boradi. 34 yil ichida Maxalik 1920 kishining hayoti saqlab qolinishiga sababchi bo‘lgan. U 640-marta qon topshirganida unga faxriy donor nishoni berilgan. Erkakning ta’kidlashicha, qon topshirish u uchun odatga aylangan va buni keksa yoshdaligiga qaramay davom ettirmoqda. Qariyaning aytishicha, 70-80 yoshda ham qon donori bo‘lish mumkin. Maxalikning ta’kidlashicha, qon topshirib, odamlar hayotini bunday tarzda saqlab qolish xayriya bilan shug‘ullanishga imkoniyati yo‘qlar uchun yaxshi amaldir.